Da Houellebecq Michel (sogn duad ma Wellbäck Mischell) is a franzesischa Schriftschdöla, dea in de 1990a Joa a boa recht skandalöse Biacha gschrim hod, de owa wödwaid rechte Bestseller woan san. Said dem güt a ois oana fu de wichdigsdn heit lewadn Schriftschdöla. Auf dWöd kema is a am 26. Feba 1956 oda 1958 af Reunion, ana Insl im Indischn Ozean de wo zu Fraunkreich ghead. Haid lebt a obwegslnd in Ialaund und auf da kanarischn Insl Lanzarote. In seine Romane bscheftigt a si moasdns auf a weng a zynische Oat midn Zaumlem fu de Leit in da modeanen Gsöschoft. Dabai schreibt a oft recht frech iwa de Hippies und 68ga, iwa Politik, iwa Religion, in Feminismus und oft iwa sSchnaksln.